Diari Oficial de la Generalitat Valenciana


Sumari del DOGV 9341, del 17-05-2022 (2022/3887)

RESOLUCIÓ de 31 de març de 2022, del director general de Qualitat i Educació Ambiental, per la qual es formula resolució de modificació d'informe d'impacte ambiental del projecte línia subterrània de mitjana tensió 20 kV simple circuit per a soterrament de LAMT «Cap Sant Antoni» i els quatre centres de transformació associats a la línia, del terme municipal de Xàbia. Expedient 157/4534-QLE.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9341

Data del DOGV
:   17-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3887


Data del document
:   31-03-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Xàbia
    * impacte ambiental

RESOLUCIÓ de 31 de març de 2022, del director general de Qualitat i Educació Ambiental, per la qual es formula resolució de modificació d'informe d'impacte ambiental del projecte línia subterrània de mitjana tensió 20 kV simple circuit per a soterrament de LAMT «Cap Sant Antoni» i els quatre centres de transformació associats a la línia, del terme municipal de Xàbia. Expedient 157/1617-MKJ. [2022/3887]  
  
  
«Informe d'impacte ambiental  
Expedient: 157/2021/AIA  
Títol: Línia subterrània de mitjana tensió 20 kV simple circuit per a soterrament de LAMT «Cap Sant Antoni» i els quatre centres de transformació associats a la línia. Terme municipal de Xàbia (Alacant).  
  
Titular: I-DE Redes Eléctricas Inteligentes, SAU.  
Òrgan substantiu: ST d'Indústria, Energia i Mines d'Alacant ATLIRE/2020/53/03, ATASCT/2021/24/03, ATASCT/2021/25/03, ATASCT/2021/20/03 i ATASCT/2021/19/03.  
Localització: carretera del Cap de Sant Antoni a Xàbia (Alacant).   
  
  
Antecedents  
Primer. Mitjançant la Resolució de 18 de febrer de 2022, del director general de Qualitat i Educació Ambiental, es va emetre un informe d'impacte ambiental (d'ara en avant, IIA) del projecte de «Línia subterrània de mitjana tensió 20 kV simple circuit per a soterrament de LAMT 20 kV «Cap de Sant Antoni» i els centres de transformació associats a la línia denominats «Les Planes», «Monestir», «Lucas» i «Cap Sant Antoni», al terme municipal de Xàbia (Alacant)».  
El condicionat segon de l'IIA, de conformitat amb l'informe del director conservador del Parc Natural del Montgó de 25 d'octubre de 2021 que consta en l'expedient establia: «Considerant que l'actuació queda inclosa en l'àrea de Xarxa Natura 2000: ZEPA Montgó - Cap de Sant Antoni, els treballs a realitzar hauran de desenvolupar-se fora de l'època de nidificació, que comprén des de l'1 de març fins al 30 de juny.»  
Tal com es recull en l'IIA esmentat, el Servei de Vida Silvestre va emetre informe del projecte i va elevar proposta al director general competent en la matèria. Sobre la base d'aquest, es va formular una valoració preliminar de repercussions sobre la Xarxa Natura 2000 mitjançant la Resolució del director general de Medi Natural i d'Avaluació Ambiental de data 20 de desembre de 2021, que determina que el projecte no tindrà efectes apreciables sobre la Xarxa Natura 2000.  
Segon. Mitjançant l'ofici subscrit pel director general de Medi Natural i Avaluació Ambiental en data 4 de març de 2022, es dona trasllat de l'informe del Servei de Vida Silvestre i Xarxa Natura 2000, en què sol·licita la modificació del condicionat que fa referència a la impossibilitat d'efectuar els treballs durant el període reproductor de les aus per estar l'àrea inclosa en la Xarxa Natura 2000, i permet que els treballs puguen iniciar-se al més prompte possible, ja que el projecte està vinculat a una actuació de conservació promoguda per aquesta conselleria.  
Tercer. L'informe del Servei de Vida Silvestre i Xarxa Natura 2000, de data 4 de març de 2022, exposa que el projecte constitueix una millora de les condicions ambientals de la zona i que reduiria significativament l'impacte sobre les poblacions d'aus existents; que l'entorn de l'actuació forma part de l'àmbit de reintroducció de l'àguila pescadora promogut per la mateixa conselleria amb la participació de diversos ajuntaments i entitats i, per tant, el projecte té un caràcter estratègic. Hi afig, a més, que la impossibilitat d'executar els treballs retardaria les actuacions de conservació de la mateixa conselleria, sense que es considere justificada aquesta limitació, atesa l'absència d'afectació sobre la Xarxa Natura 2000.  
D'acord amb això, indica que «Per tot això, considerant que les espècies que s'indiquen com a presents en la zona en l'esmentada valoració preliminar sobre l'afectació a la Xarxa Natura 2000 no es veuran afectades, que tal com estableix el condicionat es contactarà, prèviament a l'inici de les obres, amb el Servei de Vida Silvestre i Xarxa Natura 2000 per a assegurar la no afectació a cap espècie protegida de flora i fauna, i que l'execució d'aquests treballs serà beneficiós per a l'avifauna, se sol·licita: La modificació del condicionat de la Resolució de l'EXP. 157/21-AIA, per a permetre que els treballs puguen iniciar-se al més prompte possible.»  
Quart. De conformitat amb el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural i Emergència Climàtica, la competència en matèria d'espais naturals protegits i biodiversitat, Xarxa Natura 2000 i gestió de parcs naturals, correspon a la Direcció General de Medi Natural i Avaluació Ambiental. Per al desenvolupament de les seues funcions, s'estructura en diverses unitats administratives. En particular, al Servei de Vida Silvestre i Xarxa Natura 2000, entre altres funcions, li correspon realitzar les actuacions de conservació i l'avaluació de repercussions de projectes sobre la Xarxa Ecològica Europea Natura 2000; la gestió i planificació d'aquesta; el seguiment, estudi, protecció i recuperació de les espècies silvestres de fauna i flora.  
  
De conformitat amb les competències esmentades i d'acord amb els informes recollits, l'òrgan competent en la matèria considera que la immediata execució del projecte, que aborda l'eliminació d'una infraestructura potencialment perillosa per a l'avifauna present i la que es pretén reintroduir, no tindrà afectació sobre les espècies presents en la zona, tal com recull la valoració preliminar de repercussions emesa, i resulta inajornable.  
  
Fonaments de dret  
Únic. El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tot això, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc conferides, resolc:  
  
  
Primer  
Deixar sense efecte el condicionat segon de l'IIA de data 18 de febrer de 2022.  
  
Segon  
De conformitat amb el que preveu l'article 47 de la Llei 21/2013, de 9 de desembre, aquesta resolució es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
  
València, 31 de març de 2022.- El director general de Qualitat i Educació Ambiental: Joan Piquer Huerga.»